وی نارائن سوامی

ویلو نارائن سوامی (پیدائش 30 مئی 1947ء) انڈین نیشنل کانگریس کے ایک سیاست دان ہیں۔ اور اس وقت جون 2016ء سے بھارت کی یونین علاقہ، پدوچیری کے موجودہ وزیر اعلیٰ ہیں۔

وہ اس سے قبل لوک سبھا حلقے پدوچیری سے لوک سبھا (ایوان زیریں) کے رکن تھے۔ وہ منموہن سنگھ حکومت میں وزیر اعظم کے دفتر (پردھان منتری کاریالے) میں مرکزی وزیرِ مملکت بھی تھے۔

سنہ 2014ء کے انتخابات میں نیشنل ڈیموکریٹک الائنس (این ڈی اے) کے امیدوار اور آل انڈیا این آر کانگریس کے سربراہ آر رادھا کرشنن نے انھیں مات دی تھی۔ وہ کانگریس ورکنگ کمیٹی کے رکن ہونے کے ساتھ ساتھ آل انڈیا کانگریس کمیٹی کے جنرل سیکرٹری بھی ہیں۔
 ابتدائی زندگی 
وی نارائن سوامی کی تاڑ سے رس نکالنے والے ایک شخص ویلو اور ایشوری کے ہاں پانڈچیری میں پیدائش ہوئی۔ انھوں نے ٹیگور آرٹ کالج، پانڈچیری سے بی۔ اے۔، مدراس لا کالج، چینائی سے بی۔ ایل۔ اور انامالائی یونیورسٹی سے ایم ایل کیا۔
 سیاسی زندگی 
وی نارائن سوامی تین مرتبہ راجیہ سبھا (ایوان بالا) کے رکن رہے اور پدوچیری حلقے سے لوک سبھا کے سنہ 2009ء سے سنہ 2014ء تک رکن تھے۔ وہ منموہن سنگھ کی دوسری کابینہ میں وزیر مملکت برائے دفترِ وزیر اعظم ساتھ ہی ساتھ پہلی یونائٹیڈ پروگریسیو الائنس حکومت میں وزیر مملکت برائے پارلیمانی امور تھے۔

سنہ 2014ء کے انتخابات میں نیشنل ڈیموکریٹک الائنس (این ڈی اے) کے امیدوار اور آل انڈیا این آر کانگریس کے سربراہ آر رادھا کرشنن نے انھیں مات دی تھی۔ وہ کانگریس ورکنگ کمیٹی کے رکن ہونے کے ساتھ ساتھ آل انڈیا کانگریس کمیٹی کے جنرل سیکرٹری بھی ہیں۔
 وزیر اعلیٰ پدوچیری 
ڈراوڈ منیتر كژگم (ڈی ایم کے) اور انڈین نیشنل کانگریس (آئی این سی) اتحاد نے سنہ 2016ء کے پدوچیری قانون ساز اسمبلی انتخابات جیتے کے بعد انھیں وزیر اعلیٰ پدوچیری کے طور پر نامزد کیا۔

وہ وی ویٹھیلنگم، جو دو مرتبہ پدوچیری کے وزیر اعلیٰ رہے، کی جگہ چُنے گئے تھے۔

 حوالہ جات 

زمرہ:1947ء کی پیدائشیں
زمرہ:انڈین نیشنل کانگریس کے وزرائے اعلیٰ
زمرہ:بقید حیات شخصیات
زمرہ:پندرہویں لوک سبھا کے اراکین
زمرہ:پونڈیچری سے انڈین نیشنل کانگریس کے سیاست دان
زمرہ:پونڈیچری سے راجیہ سبھا کے ارکان
زمرہ:پونڈیچری سے لوک سبھا کے ارکان
زمرہ:پونڈیچری کے سیاست دان
زمرہ:پونڈیچری کے وزرائے اعلیٰ
زمرہ:کامنز زمرہ جس کا ربط ویکی ڈیٹا پر ہے
زمرہ:پانڈچیری کی شخصیات
زمرہ:ویکی ڈیٹا سے مختلف مختصر وضاحت